Калі вы можаце штосьці зрабіць правільна, але робіце, кантралюючы кожны свой крок, — гэта стан усвядомленай кампетэнтнасці. Вы можаце напісаць урок з прымяненнем АА, вы атрымалі добрае сведчанне гэтага — станоўчы водгук на вашу выніковую работу з боку ментара, падтрымку і ўхваленне вашых ідэй калегамі-студэнтамі курса. Але падрыхтоўка такога ўрока патрабуе ад вас большых, чым звычайна, намаганняў, вам не заўсёды ўдаецца прыдумаць ключавое пытанне да ўрока, арганізацыя зваротнай сувязі з вучнямі адбірае шмат часу і рэсурсаў, да таго ж, усе думкі займаюць мары пра лета. Не ўсё так проста.